Проект!

Наредба за изменение и допълнение на Наредба № 1 от
2016 г. за прилагане на подмярка 19.4 "Текущи разходи и популяризиране на стратегия за Водено от общностите местно развитие" на мярка 19 "Водено от общностите местно развитие" от Програмата за развитие на селските райони за периода 2014 - 2020 г. (обн., ДВ, бр. 9 от 2016 г., изм. и доп., бр. 53 от 2016 г.)

§ 1. В чл. 3 думите „или оправомощено от него лице“ се заличават, а думите „сключен договор“ се заменят със „сключено споразумение“.

§ 2. Създава се чл. 5а:
„Чл. 5а. Дейности, изпълнявани на територията на Република България, за които има определени опростени разходи по чл. 5, т. 2 и 3, се включват в заявлението за планирани дейности и разходи, като задължително се използват посочените в приложение № 1 стойности и при спазване на размера по чл. 6, ал. 2.“.

§ 3. Създава се чл. 6а:
„Чл. 6а. Определената в приложение № 1 стойност е с включен данък добавена стойност (ДДС) за местни инициативни групи, които не са регистрирани по Закона за данък върху добавената стойност.“

§ 4. В чл. 8 сегашният текст става ал. 1 и се създава ал. 2:
„(2) Допустими за възстановяване са разходи, извършени от МИГ, която отговаря на условията за допустимост, посочени в чл. 12 и 13 от Наредба № 22 от 2015 г.”

§ 5. В чл. 9, ал. 2 се правят следните изменения и допълнения:
1.	В т. 2 след думите „разходи за“ се добавя „външни услуги“, а след думите „на експерти“ се добавя „(физически или юридически лица)“;
2. В т. 3 след думата „услуги“ се добавя „непряко“;
3. Точка 11 се изменя така: 
„11. разходи за застраховане на закупени по реда на тази наредба след подписване на споразумението за изпълнение на стратегия дълготрайни материални активи, както и на такива, закупени по реда на Наредба № 23 от 2009 г. и на Наредба № 16 от 2015 г. за прилагане на подмярка 19.1 „Помощ за подготвителни дейности“ на мярка 19 „Водено от общностите местно развитие“ от Програмата за развитие на селските райони за периода 2014 - 2020 г. (обн., ДВ, бр. 59 от 2015 г.), наричана по-нататък "Наредба № 16 от 2015 г.", до срока, определен за задължително застраховане съгласно съответните наредби“.

§ 6. В чл. 9, ал. 2, т. 15 накрая се добавя „както и на Европейската ЛИДЕР асоциация и други асоциации на МИГ“.

§ 7. В чл. 10 се правят следните изменения и допълнения:
1.	В т. 2 след думите „или по реда на“ се заменят с „по реда на Наредба № 16 от 2015 г. или по реда на“;
2.	Точка 11 се изменя така:
„11. платени в брой, с изключение на разходите по чл. 9, ал. 2, т. 4, 12, 14, 15, за комуникация и външни услуги - телефон, интернет, пощенски услуги, куриерски услуги, топло- и електроенергия, вода, както и разходи за техническо обслужване на автомобил и годишни винетни такси, такси за издаване на изискуеми документи и разходи за застрахователни премии“.
3.	Създава се т. 16:
„16. за разходи за възнаграждения и осигуровки по чл. 9, ал. 2, т. 2 и 3 на служители, наети по реда на чл. 13 от Наредба № 22 от 2015 г. в същата МИГ.“.

§ 8. В чл. 11 се правят следните изменения:
1. В ал. 1 думата „договор” се заменя със „споразумение за изпълнение на стратегия за ВОМР”;
2. Алинея 2 се изменя така: 
„(2) Към заявлението се прилага нотариално заверено изрично пълномощно, ако не е подадено от законния представител на МИГ.“.
3. В ал. 4 думите „министърът на земеделието и храните или оправомощено от него лице“ се заменят с „ръководителят на УО на ПРСР 2014-2020 г.“.

§ 9. В чл. 12 се правят следните изменения и допълнения:
1. В ал. 1 накрая се добавя „и прилага следните документи:
1. декларации съгласно приложение № 6 към чл. 24, ал. 1, т. 8 от Наредба № 22 от 2015 г., попълнени от законния представител на МИГ, от членовете на колективния управителен орган и от представляващите по закон и пълномощие членове на колективния управителен орган на МИГ, когато същите са юридически лица;
2. нотариално заверено изрично пълномощно, ако заявлението не е подписано от законния представител на МИГ.“
2. В ал. 4 думите „министъра на земеделието и храните или оправомощено от него лице.“ се заменят с „ръководителя на УО на ПРСР 2014-2020 г.“.

§ 10. В чл. 14, ал. 1 и 2 думите „министърът на земеделието и храните или оправомощено от него лице“ се заменят с „ръководителят на УО на ПРСР 2014-2020 г.“.

§ 11. В чл.15, ал. 5 думите „министърът на земеделието и храните или оправомощено от него лице“ се заменят с „ръководителят на УО на ПРСР 2014-2020 г.“.

§ 12. В чл. 16, ал. 1 накрая се добавя „като прилага нотариално заверено изрично пълномощно, ако докладът не е подписан от законния представител на МИГ.“

§ 13. В чл. 28, ал. 1 се създават т. 9 и 10:
„9. Удостоверение за актуално състояние, издадено от съответния съд не по рано от 1 месец преди предоставянето му.
10. Удостоверение от лицата по чл. 12, ал. 3 от Наредба № 22 от 2015 г., че не са обявени в несъстоятелност, не са в производство по несъстоятелност или в процедура по ликвидация, издадено не по-рано от 1 месец преди предоставянето му – оригинал или заверено копие“.
§ 14. В чл. 34 се правят следните изменения и допълнения:
1.	В ал. 2 думите „2021 г.“ се заличават, а навсякъде думите „2022“ се заменят с „2021“;
2.	В ал. 3 след думите „последна заявка за плащане за“ се добавя „2022 г. или“.

§ 15. В чл. 36 ал. 1 се изменя така: 
„(1) Местната инициативна група е длъжна да осигури публичност на дейността си и на източниците на финансиране съгласно:
1. изискванията, посочени в Единния наръчник на бенефициента за прилагане на правилата за информация и комуникация 2014 - 2020 г., съгласно приложение № 2 от Националната комуникационна стратегия за програмен период 2014 - 2020 г.;
2. приложение № ІІІ към чл. 13 от Регламент за изпълнение 808/2014 на Комисията от 17 юли 2014 г. за определяне на правила за прилагането на Регламент (ЕС) № 1305/2013 на Европейския парламент и на Съвета относно подпомагане на развитието на селските райони от Европейския земеделски фонд за развитие на селските райони (ОВ, L 2274, 31 юли 2014 г.) и Регламент за изпълнение (ЕС) 2016/669 на Комисията от 28 април 2016 г. за изменение на Регламент за изпълнение (ЕС) № 808/2014 по отношение на изменението и съдържанието на програмите за развитие на селските райони, публичността на тези програми и коефициентите на преобразуване в животински единици (ОВ, L 115/33, 29 април 2016 г.);
3. раздел ІІ, точка 2.2 от Приложение ХІІ от Регламент (ЕС) № 1303/2013 на Европейския парламент и на Съвета от 17 декември 2013 г. за определяне на общоприложими разпоредби за Европейския фонд за регионално развитие, Европейския социален фонд, Кохезионния фонд, Европейския земеделски фонд за развитие на селските райони и Европейския фонд за морско дело и рибарство и за определяне на общи разпоредби за Европейския фонд за регионално развитие, Европейския социален фонд, Кохезионния фонд и Европейския фонд за морско дело и рибарство, и за отмяна на Регламент (ЕО) № 1083/2006 на Съвета (ОВ, L 347 от 20.12.2013 г.), приложими за мерките за информация и публичност.“

§ 16. В § 1 от Допълнителните разпоредби се създава т. 26:
„26. „Непреки разходи“ са разходите по чл. 9, ал. 2, т. 3, 5, 6, 8, 10, 12 и 18“.

§ 17. В Приложение № 7 към чл. 29, ал. 2 в раздел А. Общи документи се създава т. 19:
„19. Удостоверение от лицата по чл. 12, ал. 3 от Наредба № 22 от 2015 г., че не са обявени в несъстоятелност, не са в производство по несъстоятелност или в процедура по ликвидация, издадено не по-рано от 1 месец преди предоставянето му – оригинал или заверено копие.“

§ 18. Навсякъде в наредбата думите „договор за изпълнение” се заменят със „споразумение за изпълнение”.

§ 19. Параграф 9, т. 1 не се прилага за започналите и недовършени до влизането в сила на тази наредба процедури.

ДЕСИСЛАВА ТАНЕВА
Министър на земеделието и храните